O compromís austro-hongaro de 1867 dixa Istria y Dalmacia en Cisleitania (administrata por Viena) y Eslavonia y a Croacia propiament dita en Transleitania, (administrata por Budapest, ye dicir, por os hongaros). Os crovates invocan os Pacta Conventa de 1102 y n'obtienen en noviembre de 1868 un copromís hongaro-crovate. Croacia conserva a suya dieta, o uso d'a luenga, administra de modo autonomo a educación, o culto y a chusticia, pero pa atros afers a dieta crovate nombra diputatos que tienen escanyo en o parlamento hongaro. A ciudat de Fiume ye o solo puerto maritimo de Transleitania y ye unita dreitament a Hongría.